M e s t s k á    č a s ť   B r a t i s l a v a  -  N o v é   M e s t o

Materiál na rokovanie							
Miestneho zastupiteľstva
dňa 11. 12. 2012

Návrh 
na vyradenie prebytočného a neupotrebiteľného majetku v správe 
EKO-podniku VPS /prístrešok/

Predkladá :							Materiál obsahuje :
Ing. Robert Molnár						1. Návrh uznesenia
riaditeľ EKO-podniku VPS				2. Dôvodovú správu
								3. Text materiálu

Spracovateľ :							Stanovisko právnej skupiny : 
Ing. Robert Molnár						- nie je potreba právneho	
riaditeľ EKO-podniku VPS				  posúdenia

Na rokovanie prizvať :
	   -  

December 2012
Návrh uznesenia

Miestne zastupiteľstvo

s c h v a ľ u j e     

vyradenie prebytočného a neupotrebiteľného majetku EKO-podniku VPS

a/ bez pripomienok

b/ s pripomienkami

Dôvodová správa

Materiál je predkladaný v zmysle Zásad hospodárenia s majetkom hlavného mesta SR Bratislavy zvereným do správy Mestskej časti Bratislava – Nové Mesto a s majetkom vlastným. 

Z dôvodu možného ohrozenia bezpečnosti zamestnancov EKO-podniku VPS  bola dňa 16. 5. 2012 vykonaná kontrola kovového prístrešku na dvore vedľa hlavnej prevádzkovej budovy Račianska 28, najmä kovových konštrukcií v zmysle STN 7302601. Kontrolou bolo zistené, že prístrešok  je v nevyhovujúcom technickom stave.
Demontáž prístrešku vzhľadom na absenciu potrebnej mechanizácie (hydraulická ruka s drapákom) vo vozovom parku EKO-podniku VPS, navrhujeme dodávateľským spôsobom priamo s odberateľom druhotných surovín.

Jedná sa o majetok, ktorý je prebytočný, neupotrebiteľný, morálne a fyzicky zastaraný, žiadna zo škôl a organizácií zriadených Miestnym zastupiteľstvom mestskej časti Bratislava – Nové Mesto neprejavila o tento majetok záujem, preto EKO-podnik VPS predkladá návrh na jeho vyradenie. 

Materiál bol prerokovaný v komisiách MZ MČ B-NM a v MR MČ BNM.

Dňa 16. 5. 2012 bola vykonaná kontrola kovových konštrukcií v zmysle STN 7302601. Kontrolou bolo zistené, že kovový prístrešok na dvore vedľa hlavnej prevádzkovej budovy Račianska 28, Bratislava je v nevyhovujúcom technickom stave. Nosníky v mieste votknutia do zeme vykazujú až 50%-ný úbytok materiálu. Betónové základy nie sú viditeľné, krytina prístrešku je na mnohých miestach prekorodovaná. Technický stav prístrešku priamo ohrozuje bezpečnosť osôb a majetku.  Vzhľadom na predpokladaný vek prístrešku 20-25 rokov, v účtovníctve nebol samostatne ocenený, jeho dlhodobé nevyužívanie z dôvodu nevhodných rozmerov a dispozície, nedostatok finančných prostriedkov na jeho sanáciu a najmä vzhľadom na jeho havarijný stav, ktorý ohrozuje zamestnancov EKO-podniku VPS, navrhujeme jeho vyradenie a následné odstránenie v čo najkratšom časovom termíne.